CELEX: 32005R0940
Language: lv
Date: 2005-06-20 00:00:00
Title: Komisijas Regula (EK) Nr. 940/2005 (2005. gada 20. jūnijs), ar ko nosaka apmēru, kādā var pieņemt mājputnu gaļas eksporta atļauju pieteikumus

21.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 158/16
            
         
      KOMISIJAS REGULA (EK) Nr. 940/2005
   (2005. gada 20. jūnijs),
   ar ko nosaka apmēru, kādā var pieņemt mājputnu gaļas eksporta atļauju pieteikumus
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 1995. gada 16. jūnija Regulu (EK) Nr. 1372/95 par īpašiem sīki izstrādātiem noteikumiem mājputnu gaļas eksporta atļauju režīma piemērošanai (1), un jo īpaši tās 3. panta 4. punktu,
   tā kā:
   
               (1)
            
            
               Regulā (EK) Nr. 1372/95 paredzēti īpaši pasākumi, ja eksporta atļauju pieteikumi attiecas uz daudzumiem un/vai tajos paredzēti izdevumi, kas pārsniedz parastos tirdzniecības apjomus, vai pastāv iespējamība, ka tie tiks pārsniegti, ņemot vērā ierobežojumus, kas minēti 8. panta 11. punktā Padomes Regulā (EEK) Nr. 2777/75 (2), un/vai attiecīgos izdevumus aplūkojamajā laika posmā.
            
         
               (2)
            
            
               Dažu mājputnu gaļas produktu tirgus ir nestabils. Sakarā ar gaidāmo kompensāciju pielāgošanu šiem produktiem attiecībā uz tiem ir iesniegti eksporta atļauju pieteikumi spekulatīvos nolūkos. Pastāv risks, ka, izsniedzot atļaujas par daudzumiem, kas ir pieprasīti no 2005. gada 13. līdz 17. jūnijam un 2005. gada 20. jūnijā, var izraisīt parasti pārdoto attiecīgo produktu daudzumu limita pārsniegšanu. Pieteikumi par attiecīgiem produktiem, kuriem vēl nav izsniegtas eksporta atļaujas, ir jānoraida,
            
         IR PIEŅĒMUSI ŠO REGULU.
   1. pants
   Nav jāveic turpmākas darbības attiecībā uz mājputnu gaļas eksporta atļauju pieteikumiem, kas ir iesniegti no 2005. gada 13. līdz 17. jūnijam un 2005. gada 20. jūnijā saskaņā ar Regulu (EK) Nr. 1372/95 attiecībā uz minētās regulas I pielikuma trešo kategoriju un kuriem attiecīgi būtu bijis jāizsniedz atļaujas no 2005. gada 22. jūnija un 29. jūnija.
   2. pants
   Šī regula stājas spēkā 2005. gada 21. jūnijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. jūnijā
      
         
            Komisijas vārdā —
         
         
            lauksaimniecības un lauku attīstības ģenerāldirektors
         
         J. M. SILVA RODRÍGUEZ
         
      
   
   
      (1)  OV L 133, 17.6.1995., 26. lpp. Regulā jaunākie grozījumi izdarīti ar Regulu (EK) Nr. 1383/2001 (OV L 186, 7.7.2001., 26. lpp.).
   
      (2)  OV L 282, 1.11.1975., 77. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).